**Riitta Kalliorinne** (s. 29. elokuuta 1959 Vihti) on suomalainen radiotoimittaja ja Jouluradion brändin rakentaja. Hän perusti Jouluradiota vuonna 2003 ja toimi kanavan toimituspäällikkönä vuoteen 2022 saakka. Kalliorinne tunnetaan myös Jouluradion muorina.

Riitta "Jouluradion Muori" Kalliorinne Jouluradio20-kick off-juhlissa syyskuussa 2022 pukeutuneena teeman mukaisesti joululauluksi – "Happy Xmas (War is Over). Kuva: Saku Soukka"

Ura
---

Kalliorinne on valmistunut lastentarhanopettajaksi Oulun yliopiston Kajaanin yliopistokeskuksen sittemmin lakkautetulta opettajankoulutuslaitokselta vuonna 1981. 21-vuotiaana, heti valmistuttuaan, hän toimi Shell-yhtiön henkilökunnan lapsille tarkoitetun yksityisen päiväkodin johtajana Helsingin Vuosaaressa.

Radiouransa Kalliorinne aloitti Yleisradiossa Helsingin alueradiossa, Ylen aikaisessa, vuonna 1987. Yleisradion toimittaja Pekka Ruohoranta huomasi Kalliorinteessä potentiaalia muutaman viikon kestäneellä Kansan Sivistystyön liiton järjestämällä radiokurssilla ja esitteli tämän Ylen Uudenmaan aluetoimitukselle.

1990-luvun alussa Kalliorinne työskenteli toimittajana espoolaisessa Radio Westissä puoli vuotta, kunnes radiokanava meni konkurssiin lama-ajan seurauksena. Samoin kävi Kalliorinteen seuraavalle työpaikalle, Radio Ykköselle.

1990-luvulla Kalliorinne teki keikkaa sekä Ylellä että päiväkodeissa.

Vuonna 1998 Kalliorinne sai vakituisen työpaikan Espoon, Vantaan ja Helsingin luterilaisten seurakuntien radiotoimittajana.

Keväällä 2019 Kalliorinne sai valmiiksi tuotekehityksen erikoisammattitutkinnon Stadin ammattiopistosta. Kyseisen koulutuksen tiimoilta Kalliorinne oli myös opiskelijavaihdossa Espanjan Fuengirolassa syksyllä 2018. Aurinkorannikolla hän työskenteli ulkosuomalaisessa FinnRadio.FM:ssä, joka on Suomessa ja Espanjassa toimiva suomalainen radiokanava.

Yksityiselämä
-------------

Kalliorinne asuu Helsingin Kalasatamassa yhdessä puolisonsa kanssa. Hänellä on aikuinen lapsi aikaisemmasta liitosta ja viisi lasta kutsuu häntä mummukseen.

Vihdistä kotoisin oleva Kalliorinne mökkeilee synnyinpaikkakunnallaan ja kutsuu itseään "vanha- ja kesävihtiläiseksi."

Kalliorinne on kiinnostunut mediasta, markkinoinnista ja vaikuttamisesta. Hän oli Feministisen puolueen hallituksen varajäsen vuonna 2020.

Lähteet
-------

1. 1 2 3 4 5 6 7  Hartikainen, Ville: Rakastettu Jouluradio on Riitta Kalliorinteen elämäntyö mutta lapsuudenkokemustensa vuoksi hän ei koe olevansa lainkaan jouluihminen *Helsingin Sanomat*.  27.8.2019. Viitattu 27.8.2019.
2. ↑  Vaikka Jouluradio on Riitta Kalliorinteen elämäntyö, "jouluttajaa" hänestä ei koskaan tullut *www.iltalehti.fi*. Viitattu 18.1.2023.
3. ↑  Jouluradion muori Instagram.
4. 1 2 3 4  Laura Roininen: Jouluradion perustanut Riitta Kalliorinne on aina ollut ensimmäisten joukossa, myös koronaosastolla – työtään rakastava toimittaja aikoo luopua joulumusiikista, kun 20 vuotta kanavalla tulee täyteen *Keskisuomalainen*.  24.12.2021. Uutissuomalainen. Viitattu 18.11.2022.
5. ↑  Juhani Huttunen: Jouluradion joulumuori yllättyi Espanjasta: "Täällä on merirosvoradioiden henki" *Kirkko ja kaupunki*.  16.11.2018. Viitattu 18.1.2022.
6. ↑  Riitta Kalliorinne: Kolumni Riitta Kalliorinne: Jouluradion juuret ovat Vihdissä *Luoteis-Uusimaa, Vihdin Uutiset*.  10.12.2021. Viitattu 18.1.2022.
7. ↑  Feministinen puolue r.p. tilinpäätös *vaalirahoitusvalvonta.fi*.  31.12.2020. Viitattu 18.1.2022.

Aiheesta muualla
----------------

* Jouluradion verkkosivut
* Erho, Nina: Koko vuoden joulu *Journalisti*.  26.5.2017.
* Haikala, Topias: Jouluradio päräyttää pian Hoosiannan – ja reivit *Valomerkki.fi*.  20.11.2015.
* Suokko, Sanna: Jouluradion äiti Riitta Kalliorinne: Nämä laulut tekevät joulun *Yhteishyvä*.  16.11.2016.
* Jussila, Noora: Omakotitalo piilossa Linnanmäen takapihalla *Helsingin Sanomat*.  12.10.2012.
* Koppinen, Mari: Jouluradiosta tuli nuorison suosikkikanava *Helsingin Sanomat*.  28.11.2015.